Ich han ſelken troſt beſvnnen
Ich han ſelken troſt beſvnnen
wunnen ſvnnen glich iſt ſi geſtalt·
dv́ mir tůt min leit verſwinden·
binden· ſwinden· můt kan ir gewalt·
ia iſt ir guͤte mer dan tuſent valt·
ſi kan frúnde troſt bewiſen·
griſen wiſen· machen froͤiden balt·

Ich han leides vil ver wunden·
ſwunden· wunden· mir dv́ minne ſchǒs·
do ſi mich mit blanken armen·
warmē· armē· leides mich zv̊ ir beſlos·
ich wart hoher froͤiden hus genos·
do mir gab dv́ gar gehúre·
ſtúre· húre· das min wunne entſpꝛos·

Svs mag ich in froͤiden ringen·
twingen· ringen· ſi kan hohen pin·
dv́ mir wont in minem můte·
hůte můte· mich der vrǒwen min·
die mir zúchten want ir múndelin·
Ia kan ir vil zartlich lachen·
machen· lachen· in ir ǒgen ſchꝛin·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse